José Martí

José Julián Martí Pérez kaj tiktukeytiat José Martí. Martí nesik se tunal se pual chikume pal ne metzti se tik ne shiwit se shikipil chikwey tzunti ume pual majtakti yey tik ne techan La Habana, Imperio Español takutun ipal italyu Cuba. 

Yaja se wey tawawasuani, tamachtiani, tapatani, talwiani, tamatilistasujtani wan yultajtaketzani katka.

Ne itekiw: tay kichiwki?

Yaja kichiwki miak ajamachti: 

Ismaelillo (1882)

Amistad Funesta (1885)

La edad de oro (1889)

Versos sencillos (1891)

Versos libres (1913)

Ne ichtaka itunal:

Ne inan itukey katka Leonor Pérez Cabrera yaja se Espanachanej katka wan ne iteku itukey katka Mariano Navarro. Yaja se Espanachanej nusan katka. Ne isiwaw itukey katka María del Carmen Zayas-Bazán e Hidalgo. Yaja se cubachanej katka.Yaja kipia se ipila katka. Ne ipila intukey José Francisco Martí Zayas-Bazán katka. José Martí mumachtij tik ne tamachtiluyan Escuela de Instrucción Primaria Superior Municipal de Varones wan mumachtij pal muchiwki se tapalewiani tik ne wey tamachtiluyan Facultad de Filosofía y Letras de Zaragoza wan kiski tik ne shiwit se shikipil chiknawi tzunti yey pual majtakti nawi. Yaja tekitki ken se tapatani tik D. Appleton intzajtzalan 1880 wan 1895 tik ne italyu Estados Unidoschanej. Yaja munamiktij iwan Maria del Carmen Zayas-Bazán tik ne shiwit 1877

Yaja mikik se tunal kashtul nawi pal ne metzti makwil tik ne shiwit 1895, ipanpa kimiktijket keman tasuntuya tik ne techan Dos Rios, Juguani takutun ipal tutakyu tik ne italyu Cuba 

Ijilpika: 

https://en.wikipedia.org/wiki/Jos%C3%A9_Mart%C3%AD

https://www.wikitree.com/wiki/Zayas_Bazan-1

https://en.wikipedia.org/wiki/Battle_of_Dos_R%C3%ADos